আলাপ:ইসলামী বামপন্থা

message: বামপন্থীবাদ শব্দটি ব্যাকরণগতভাবে ভুল, কারণ বিশেষনের পর "-বাদ" যুক্ত হয় না। "বামপন্থা" দেয়া যেতে পারে, কিন্তু "ইসলামো-" এর মত একটি ইংরেজি প্রিফিক্স এর সাথে "বামপন্থা" যুক্ত করলে পদটি গুরুচণ্ডালী দোষে দুষ্ট হবে। কাজেই "ইসলামী বামপন্থা" দেয়া যায়। কিন্তু "ইসলামী বামপন্থা" শব্দটি "ইসলামী সমাজতন্ত্র" এর অর্থ নেয়। আরেকটি কথা মনে রাখতে হবে যে "ইসলামো-লেফটিজম" একটি ডেরোগেটরি বা মর্যাদাহানিকর শব্দ, যেখানে "ইসলামী সমাজতন্ত্র" ডেরোগেটরি নয়। এছাড়া "ইসলামো-লেফটিজম" একটি নিওলগিজম। নিওলগিজমগুলো বিদেশীভাষাতেও এর উৎস্য ভাষার শব্দেই পরিচিত হয়। উইকিপিডিয়ায় অন্যান্য নিওলগিজমও উৎস্য ভাষা অনুযায়ী রয়েছে, যেমন "হোমোফোবিয়া" নামে একটি নিবন্ধ বাংলা উইকিপিডিয়ায় রয়েছে। এই শব্দগুলো মূল ভাষার শব্দ হিসেবে বাঙ্গালীদের কাছে যতটা পরিচিত, নতুন পারিভাষিক শব্দের দ্বারা সেভাবে পরিচিত হবে না। এক্ষেত্রে "ইসলামো-লেফটিজম" শব্দটিকেই শিরোনাম হিসবে রাখার সিদ্ধান্ত নেই, এবং একেই শিরোনাম হিসেবে রাখা যৌক্তিক বলে মনে করি। - সুমিত রায় ১৯:৫৭, ২৩ নভেম্বর ২০১৮ (ইউটিসি)
replies: text: এই ব্যাপারে আমি এক মত নই যে নব্যসৃষ্ট শব্দ বাংলায় অনুবাদ/ভাবানুবাদ করা যাবে না। আপনি এই নিবন্ধের অন্য দুই ভাষার উইকির দেখুন, সেখানে তারা অনুবাদ করেছে (আমাদের একটি বড় খারাপ স্বভাব হচ্ছে আমরা আমরা একটু কঠিন নাম, তত্ত্ব, নীতি ইত্তাদি দেখলে তা অনুবাদ করি না। আমার ৫ বছর ইতালীয় ভাষায় পড়ার সুযোগ হয়েছিল, আমি দেখেছি সেখানে প্রতিটা জিনিস ইতালীয় ভাষায় অনূদিত করে পড়ানো হয়।)। এটি যেহেতু নব্যসৃষ্ট ফলে এটি আরো বেশী করে অনুবাদ করা উচিত যেন শব্দটি বাংলা শব্দে প্রচলিত হয়। নামের নির্ধারণের জন্য  ভাই আপনার সাহায্য চাচ্ছি। --আফতাব (আলাপ) ০১:৪৪, ২৫ নভেম্বর ২০১৮ (ইউটিসি)
replies: text: : আমি আফতাবের সাথে একমত যে বাংলায় শিরোনাম থাকা উচিত। যত বেশি ইংরেজি-নির্ভরতা কমানো যায়, ততই ভাল। Islam  ও Leftism উভয়েরই আলাদা আলাদা বাংলা অনুবাদ আছে, সুতরাং এদের সংযুক্ত রূপেরও বাংলা পারিভাষিক অনুবাদ থাকার ব্যাপারে কোনও সমস্যা থাকার কথা নয়। সুমিতের প্রস্তাবিত "ইসলামী বামপন্থা" মোটামুটি ভালই অনুবাদ। ওটাতেই স্থানান্তর করে দিচ্ছি। ইসলামী বামপন্থা-র সাথে ইসলামী সমাজতন্ত্রের মিলে যাওয়ার ব্যাপারে সুমিত যে আশঙ্কা প্রকাশ করেছে, সেটাতো ইংরেজি ভাষার ক্ষেত্রেও প্রযোজ্য। ইংরেজিতে যদি চলতে পারে, তাহলে বাংলাতেও চলবে। যদিও বাংলাভাষী অঞ্চলে "ইসলামী বামপন্থা" বলে আদৌ কিছু আছে কি না, সে ব্যাপারে আমার সন্দেহ আছে। বাংলা মাধ্যমে এই টার্মটা ব্যবহার কোথাও হয়েছে বলে আমার জানা নেই। এটা প্রায় পুরোপুরি পশ্চিমী একটা রাজনৈতিক শ্রেণীকরণমূলক টার্ম, তাও আবার মর্যাদাহানিকর অর্থে প্রযুক্ত হয়। সেক্ষেত্রে কৌতুহলী পাঠক বাংলা নিবন্ধের প্রথম কয়েক লাইনের সংজ্ঞা থেকেই আঁচ করে নিতে পারবেন যে ব্যাপারটা আসলে কী। এটা নিয়ে আমাদের এত দুশ্চিন্তা করা লাগবে না। বাংলা নিবন্ধের ভূমিকাতে "ইসলামী বামপন্থা" ধারণাটার সংজ্ঞা, স্কোপ বা ব্যাপ্তি ও নির্দিষ্ট ক্ষেত্রে প্রয়োগের সুস্পষ্ট বিবরণ থাকলে বাংলাভাষী পাঠক বুঝে যাবে কী বোঝানো হচ্ছে। সেটা নিয়ে একটু কাজ করলেই চলবে। অবশ্যই রেফারেন্সসহ। সুমিত ব্যাপারটা একটু দেখবেন না কি? --অর্ণব (আলাপ | অবদান) ১৬:৪৮, ২৫ নভেম্বর ২০১৮ (ইউটিসি)

text: :ইংরেজি নিবন্ধে দেখছি ইসলামী বামপন্থা দেশভেদে ভিন্ন অর্থে ব্যবহৃত হয়। ফ্রান্সে এটা এক ধরনের নেতিবাচক টার্ম, এক ধরনের শর্টকাট রাজনৈতিক তকমা। কিন্তু ইরানে আবার এটা মার্ক্সবাদী সমাজতন্ত্র ও ইসলামের সম্মিলিত একটি রূপ অর্থে বোঝা হয়। সুতরাং আমাদের বাংলা নিবন্ধেও দুইটি ধারণারই পাশাপাশি উল্লেখ থাকতে পারে। সুতরাং সুমিত যেরকমটা বলছিলেন ইসলামী বামপন্থা বলতে দুইটি ভিন্ন জিনিস বোঝাতে পারে, সেটা তো আসলেই ঘটছে। সুতরাং এক শিরোনামেই দুইটি ধারণাকে রেখে দেওয়া যেতে পারে। --অর্ণব (আলাপ | অবদান) ১৬:৫৪, ২৫ নভেম্বর ২০১৮ (ইউটিসি)
replies: text: ::আমার ভোট হচ্ছে পৃষ্ঠাটির নাম ইসলামিক সমাজতন্ত্র রেখে তার অধীনে একদিকে ইরানের মার্ক্সবাদি ইসলামি জোড় এবং বাংলাদেশের ভাসানির জোড়টা আবার অপরদিকে আন্তর্জাতিকভাবে পশ্চিমে ইসলামের সাথে সমাজতন্ত্রের মিলন যে অপমান বা হেয়কৃত অর্থে ব্যবহৃত হচ্ছে তার ব্যাখ্যা ও প্রমানসহ যুক্ত করা হোক এবং এক্ষেত্রে প্রয়োজনে এটা নিয়ে আলাপ তোলা হোক মূল ইংলিশ উইকির পৃষ্ঠাটির আলাপ অংশে।Mussharraf Hossen Shoikot (আলাপ) ১২:৫৬, ২৬ নভেম্বর ২০১৮ (ইউটিসি)

text: :: আমি ইসলামী সমাজতন্ত্র নামে আলাদা একটি পাতা তৈরি করেছি। সেটার কাজ এখন চলছে। সেক্ষেত্রে ইসলামী সমাজতন্ত্রের অর্থ ইসলামী বামপন্থা এর অর্থ থেকে ভিন্ন। মাওলানা আব্দুল হামিদ খান ভাষানী, মাওলানা হজরত মোহানী প্রমুখের রাজনৈতিক মতাদর্শ ইসলামী সমাজতন্ত্রের সাথেই সামঞ্জস্যপূর্ণ। ([[ব্যবহারকারী আলাপ:সুমিত রায় ৬:০১, ২৯ নভেম্বর ২০১৮ (ইউটিসি)
thread_title:  শিরোনাম